מכבי חדרה (כדורסל)

מכבי איבצ'ר חדרה  היא קבוצת כדורסל ישראלית מהעיר חדרה, המתמודדת בליגה ארצית צפון ומארחת בהיכל אנרבוקס.

היסטוריה 

הקבוצה נוסדה בשנת 1977 והחלה את דרכה בליגה ג'.

הקבוצה שיחקה בעבר בליגה הראשונה במשך 3 עונות (1991-1993), (2000/2001) 
לאחר ירידת הקבוצה לליגה השנייה, החלו בעיות תקצביות והסתבכויות עם רשויות המיסים. דבר שהעיב על הצד המקצועי.

בעונת 1991/1992 שיחקה הקבוצה בליגת הלאומית (הליגה הבכירה דאז). את הקבוצה אימן חיים קימלמן, ושחקני הקבוצה היו: האווי לאסוף, אופיר וידר, אייל ודיסלבסקי, אורי להב, בועז רובין, איתי פייגלין, משה ברנר, אור גורן, קליף וינדום, סטיב שלכטר, רנדי אוואנס ונתן פרקש. בתום העונה הצליחה לשרוד ולהישאר בליגה הבכירה.

הקבוצה מפעילה מחלקת נוער גדולה של כ-30 קבוצות.

בשנת 2009 קם ארגון אוהדים בשם "Yellow Devils", ארגון זה מונה כ-200 אוהדים הבאים בקביעות למשחקיה הביתיים של הקבוצה.

ב-2010 אושרה בניית היכל ספורט רב-תכליתי בשם "היכל אנרבוקס" עם 2,000 מקומות ישיבה,  שיהפוך גם לביתה החדש של הקבוצה. בשנת 2018 נפרדה הקבוצה מאולם "איבצ'ר", אשר שימש אותה במשך 40 שנה, ונהרס לצורך בניית דירות מגורים.

בעונות 2014/2015 ו-2015/2016 מאמן הקבוצה היה עמיר עוזי.

בעונת 2016/2017 אימן את הקבוצה המאמן טל נימצן. סגל השחקנים כלל את אביחי בן דוד, שאולי שלויים, יובל גורפיין, ליאור סידס ושחקנים נוספים. בתום העונה ירדה הקבוצה לליגה א'.

לקראת עונת 2017/2018 עת השתתפה הקבוצה בליגה א' הוחתם המאמן ניב רבי. סגל הקבוצה כלל את יונתן לזרי, מעיין שרגא, מושון יעקוסי, הראל קרני, טל יזרעאלי, אביחי בן דוד, שי קליינמינץ, עומרי שובלי וצפריר סטורזי. בתום העונה העפילה הקבוצה בחזרה לליגה הארצית.

לקראת עונת 2018/2019 החתימה הקבוצה את ליאור קוויק. מאמן הקבוצה באותה עונה היה ניב רבי. סגל השחקנים מנה בין היתר את ליאור קוויק, מושון יעקוסי, הראל קרני, שי קליינמינץ וטל יזרעאלי.

לקראת עונת 2019/2020 חתם בקבוצה השחקן הוותיק מתן נאור. מאמן הקבוצה באותה עונה היה ניב רבי. סגל השחקנים באותה עונה כלל את מתן נאור, אלירן גואטה, מושון יעקוסי, שי קליינמינץ, ליאור קוויק ועזמי אבו אחמד.

את עונת 2021/2022 סיימה הקבוצה במקום השביעי בליגה ארצית צפון והתמודדה בפלייאוף מול הפועל כפר סבא.

בתום עונת 2022/2023 ירדה הקבוצה לליגה א', לאחר שסיימה את העונה במקום ה-13 הלפני אחרון בטבלה, אך הושארה בליגה לאחר שבית"ר כפר יונה ויתרה על מקומה.

שחקני עבר בולטים

 ראו גם: רשימת כדורסלני הקבוצה בעלי ערך

מאמנים בעבר
 חיים קימלמן
 שימי ריגר
 אלי קנטי
 ארז אדלשטיין
 אורי ספיר (העלה את הקבוצה מליגה ג' לליגה הארצית)
 אריק שיבק
 איתי לוי
 עמיר עוזי
 יוסי שוורץ
 ניב רבי (העלה את הקבוצה מליגה א' לליגה הארצית)
 אוהד יתום

תארים והישגים 
גביע האיגוד:
גמר (1): 2019/2020

ראו גם
 מכבי חדרה (כדורגל)

קישורים חיצוניים
דף הפייסבוק של המועדון
אתר הקבוצה

הערות שוליים

חדרה
חדרה
חדרה: מועדוני ספורט